S-1801/2023

Mál þetta, sem dómtekið var 17. ágúst 2023, höfðaði lögreglustjórinn á Suðurnesjum með ákæru 16. júní 2023 á hendur ákærðu, M-x-x A-x-x, f. d. [...], ríkisfang [...], S-x-x D-x-x, f. d. [...], ríkisfang [...] og B-x-x A-x-x, f. d. [...], ríkisfang [...];

„ Fyrir eftirtalin brot á almennum hegningarlögum:

I.

Gegn ákærða M-x-x fyrir skjalafals, með því að hafa mánudaginn 5. júní 2023, við landamærahlið nr. 3 í Flugstöð Leifs Eiríkssonar, framvísað í blekkingarskyni við landamæravörð og lögreglu breytifölsuðu kanadísku vegabréfi nr. [...] á nafni [...], fd. [...], með gildistíma 28.06.2019 - 28.06.2029, þegar ákærði hugðist fara frá Íslandi frá Toranto, Kanada, með flugi nr. [...].

Telst þessi háttsemi ákærða varða 1. mgr. 155. gr. almennra hegningarlaga nr. 19/1940.

II.

Gegn ákærðu S-x-x fyrir skjalafals, með því að hafa mánudaginn 5. júní 2023, við landamærahlið nr. 3 í Flugstöð Leifs Eiríkssonar, framvísað í blekkingarskyni við landamæravörð og lögreglu breytifölsuðu kanadísku vegabréfi nr. [...] á nafni [...], fd. [...], með gildistíma 28.06.2019 - 28.06.2029, þegar ákærði hugðist fara frá Íslandi frá Toranto, Kanada, með flugi nr. [...].

Telst þessi háttsemi ákærðu varða 1. mgr. 155. gr. almennra hegningarlaga nr. 19/1940.

III.

Gegn ákærða B-x-x fyrir skjalafals, með því að hafa mánudaginn 5. júní 2023, við landamærahlið nr. 3 í Flugstöð Leifs Eiríkssonar, framvísað í blekkingarskyni við landamæravörð og lögreglu breytifölsuðu kanadísku vegabréfi nr. [...] á nafni [...], fd. [...], með gildistíma 26.01.2023 - 26.01.2033, þegar ákærði hugðist fara frá Íslandi frá Toranto, Kanada, með flugi nr. [...].

Telst þessi háttsemi ákærða varða 1. mgr. 155. gr. almennra hegningarlaga nr. 19/1940.

Þess er krafist að ákærðu verði dæmd til refsingar og til greiðslu alls sakarkostnaðar.“

Ákærðu krefjast þess í málinu að þeim verði gerð sú vægasta refsing sem lög leyfa. Þá gerir skipaður verjandi kröfu um þóknun að mati dómsins.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Ákærði M-x-x mætti við þingfestingu málsins 17. ágúst sl. og játaði brot sitt án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði B-x-x mætti við þingfestingu málsins 17. ágúst sl. og játaði brot sitt án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærða S-x-x mætti við þingfestingu málsins 17. ágúst sl. og játaði brot sitt án undandráttar. Játning hennar fær stoð í framlögðum gögnum. Samkvæmt því þykir sannað að ákærða hafi gerst sek um þá háttsemi sem henni er gefin að sök í ákæru og þar er réttilega heimfærð til refsiákvæða.

Sakavottorð ákærðu, sem eru [...] ríkisborgarar, liggja ekki frammi í málinu. Engra gagna nýtur um að ákærðu hafi áður gerst sek um refsiverða háttsemi. Verður við ákvörðun refsingar tekið mið af þeirri staðreynd. Svo sem málið liggur fyrir þykja ekkiveraefnitilþessaðvíkjafráfastmótaðridómvenjuí málum sem þessu. Refsing ákærðu þykir samkvæmt því réttilega ákveðin fangelsi í 30 daga.

Samkvæmt 1. mgr. 235. gr. laga nr. 88/2008 ber að dæma ákærðu til að greiða allan sakarkostnað málsins sem er þóknun skipaðs verjanda þeirra fyrir dómi E-kk-ef Þ-kk-ef G-kk-ef lögmanns, 241.056 krónur að meðtöldum virðisaukaskatti sem ákærðu greiða óskiptskv.1. mgr. 236. gr. laga nr. 88/2008.

Dóm þennan kveður upp E-kvk-nf B-kvk-nf Á-kvk-nf aðstoðarmaður dómara.

Dómsorð :

Ákærði M-x-x A-x-x, sæti fangelsi í 30 daga.

Ákærði B-x-x A-x-x, sæti fangelsi í 30 daga.

Ákærða S-x-x D-x-x, sæti fangelsi í 30 daga.

Ákærðu greiði óskipt þóknun skipaðs verjanda síns E-kk-ef Þ-kk-ef G-kk-ef lögmanns 241.056 krónur að meðtöldum virðisaukaskatti.

E-kvk-nf B-kvk-nf Á-kvk-nf